Y. W. Jalander

Yrjö Wilhelm Jalander (19. toukokuuta 1874 Helsinki – 6. heinäkuuta 1955 Helsinki) oli suomalainen apteekkari ja Oy Merijal Ab:n sekä lääketehdas Leon perustaja.Yrjö Vilhelm Jalander 50-vuotias, Iltalehti, 19.05.1924, nro 115, s. 6, Kansalliskirjaston digitaaliset aineistot. Viitattu 19.05.2024

Jalanderin vanhemmat olivat hovineuvos Fredrik Wilhelm Jalander ja Thecla Alexandra Forsell (1850–1910). Hänen vanhempi veljensä oli kenraalimajuri, maaherra ja ministeri Bruno Jalander.Kuka kukin on 1954 : Bruno JalanderJari Hanski: Juutalaisvastaisuus suomalaisissa aikakauslehdissä ja kirjallisuudessa 1918—1944 s. 260

Jalander tuli apteekkioppilaaksi 1890 käytyään sitä ennen oppikoulua. Hän suoritti farmaseuttitutkinnon 1894 ja valmistui proviisoriksi Helsingin yliopistosta vuonna 1900, ja hän suoritti vielä ravintoainekemistin tutkinnon Leipzigin yliopistossa 1904. Vuosina 1904–1908 Jalander johti Turussa Åströmin teknokemiallista tehdasta, jonka hän oli perustanut yhdessä tehtailija Edvard Åströmin kanssa. Jalander oli työssä apteekissa Raahessa ja sitten Ruukissa, jossa hän toimi myös meteorologisena havaintojen tekijänä. Hän piti apteekkia Ruukissa 1900–1903, Karstulassa 1908–1910 ja Maarianhaminassa 1911–1915. Hänellä piti sitten Oulun 4. apteekkia vuodesta 1914 lähtien ja perusti Ouluun Merijalin nimellä myöhemmin toimineen teknokemiallisen tehtaan. Jalanderilla oli sitten Leijona-apteekki Helsingissä vuodesta 1921 alkaen. Jalander osti Helsingistä Korkeavuorenkadun ja Ratakadun kulmatontin, jonne hän rakennutti punatiilisen vuonna 1920 valmistuneen, Jalanderin talona tunnetun asuintalonhttp://www.korttelit.fi/rakennus.php/id/88 Leijona-apteekki: kaunis pulakauden rakennus, Suomen Kuvalehti, 01.10.1921, nro 40, s. 20, Kansalliskirjaston digitaaliset aineistot. Jalander avasi tässä talossa 1921 Leijona-apteekin, joka toimi samassa paikassa vuoteen 2007 saakka. Jalander perusti myös Oy Merijal Ab:n teknokemian tehtaan Ouluun 1915 ja lääketehdas Leon Helsinkiin 1922.Y. W. Jalander 60-vuotias, Kotimainen tuotanto, 30.05.1934, nro 5, s. 39, Kansalliskirjaston digitaaliset aineistot

Jalander oli 1930-luvulla mukana kansallissosialistista ja juutalaisvastaista kirjallisuutta julkaisseen Kustannus Oy Vasaran toiminnassa. Hän oli jonkin aikaa myös Vasaran julkaiseman Siniristi-lehden päätoimittajana 1938–1939.

Jalander kehitti 1934 terva-aromilla maustetun yskänpastillin, jonka hän nimesi Helsingissä ja Oulussa omistamiensa Leijona-apteekkien mukaan. Näistä Tervaleijona-pastilleista tuli Merijalin valmistamina suosittuja, ja niitä valmistettiin Merijalin Oulun tehtaassa vuoteen 1996 saakka. Leaf Suomi Oy osti Merijalin 1992 ja siirsi Tervaleijona-pastillien valmistuksen 1996 Turkuun ja myöhemmin Auraan.

 Teoksia 
 Apotekskarta öfver Finland. Helsingfors 1896, 1902, 1910
 Handköpssynonymika för apotek. Helsingfors 1896
 Handköpssynonymika för apotek jämte bihang, upptagande allmännare farmaceutiska synonymer, samlade och sammanställda av Y. W. Jalander. Helsingfors 1902
 Farmaceut-matrikel : biografiska uppgifter över de nuvarande och vordne farmaceuter vilka icke inneha' eller innehaft apotek i Finland. Uleåborg 1903, Helsingfors 1912
 Apteekkilupakysymys yhteiskunnan kannalta : ovatko yksityiset, epäoikeutetut harrastukset tyydytettävät yleisten kustannuksella? Karstula 1908
 Käsikauppanimistö apteekkeja varten / Handköpssynonymika för apotek. 1923
 Farmaseuttisia synonymeja / Farmaceutiska synonymer. Helsinki 1925, 3. painos (Lennart Skoglundin kanssa) 1932
 Suomen apteekit ja apteekkarit 1689–1938 / Finlands apotek och apotekare 1689-1938, tekijät Lennart Skoglund ja Y. W. Jalander. Helsinki 1938
 Den evige juden : en orientering i den aktuella judefrågan. Vasara, Helsingfors 1939
 Farmaseuttisia ja kemiallisia synonymeja / Farmaseutiska och kemiska synonymer, koonnut Y. W. Jalander. Tekijä 1948
 Farmaseuttisia ja kemiallisia synonymejä lisäyksiä I. 1949
 Apteekkilaitoksen tulevan kehityksen suuntaviivoja / Apoteksväsendets framtida gestaltning. Helsinki 1950 
 60 vuotta farmaseuttisella alalla / 60 år på den farmaceutiska banan . Tekijä 1951
 Ovatko lääkkeiden hinnat Suomessa liian kalliit? / Äro läkemedlens pris i Finland alltför höga?. Helsinki 1952
 Yliopiston apteekki / Universitetsapoteket. Helsinki 1952 (erikoispainos Hufvudstadsbladetin artikkelista 15.8.1952)
 Verotus kansanvaltaisessa maassa / Skatteväsendet i ett folkstyrt land. Helsinki 1953
 Hur förverkligas ett sant folkstyre? : socialism och folkstyre. Helsingfors 1954 
 Synonymica pharmacetutica et chemica / Farmaseuttisia ja kemiallisia synonymeja, tekijät Y. W. Jalander, Jaakko Mäki. Suomen farmaseuttiliitto, Helsinki 1961

 Lähteet 
 Jari Hanski: Juutalaisvastaisuus suomalaisissa aikakauslehdissä ja kirjallisuudessa 1918–1944. 2006. Jalanderin tiedot sivulla 166
 Leaf tuotteet: Leijona-pastilli 

 Viitteet 

Luokka:Suomalaiset apteekkarit
Luokka:Suomalaiset yritysjohtajat
Luokka:Suomalaiset kansallissosialistit
Luokka:Vuonna 1874 syntyneet
Luokka:Vuonna 1955 kuolleet